ԱՋՀ-ի նախաձեռնությամբ ՀՀ Արմավիրի մարզի Փարաքար համայնքում «Ջուր, կլիմա և զարգացում» ծրագրի և ՄԱԿ-ի Գլոբալ էկոլոգիական հիմնադրամի փոքր դրամաշնորհների ծրագրի շրջանակներում կառուցել է կենցաղային կեղտաջրի մաքրման կայան, որտեղ կիրառել է այլընտրանքային տեխնոլոգիա՝ լագունային համակարգ: Այստեղ իրականացվում է նաև կենսաբանական մաքրում և արդյունքում մաքրված կեղտաջուրը օգտագործվում է ոռոգման նպատակով (ԹԿՊ5-ը 280մգ/լ-ից իջնում է մինչև 42մգ/լ): Կեղտաջրերի մաքրման այս տեխնոլոգիան մեծ տարածում ունի ամբողջ աշխարհում, այն համեմատաբար էժան է և արդյունավետ: Ոռոգման նոր համակարգի ստեղծման արդյունքում Փարաքար համայնքի ոռոգման համակարգ է մղվում գրեթե 11 լ/վ ավելի ջուր: Դա թույլ է տվել ոռոգել ու մշակել համայնքի` նախկինում անջրդի և անմշակ հողատարածքները, նվազեցնել գյուղատնտեսական հողատարածքների դեգրադացիան և ստորերկրյա ջրերի աղտոտումը: